সায়েম হাসান: বরিশালের বাবুগঞ্জে সাপে কাটায় এক গৃহবধুর মৃত্যু হয়েছে। হাসপাতালের চিকিৎসক ফেরত দেয়ার ১২ ঘন্টা পরেও পরিবার গৃহবধুর মৃত দেহ দাফন করছে না।প্রানহীন গৃহবধুকে বাচিয়ে তোলার চেষ্ঠা করছে ওঝা। ঘটনাটি ঘটেছে সোমবার বাবুগঞ্জ উপজেলার দনি রাকুদিয়া গ্রামে। গৃহবধুর নাম নুরুন্নাহার বেগম (১৯)। সে দনি রাকুদিয়া গ্রামের মোঃ লিপু  সিকদারের স্ত্রী।  লিপু জানান, গৌরনদী, উজিরপুর ও বরিশাল সদর উপজেলার কড়াপুর থেকে এ পর্যন্ত ৫ জন ওঝা শরীর থেকে বিষ নামানোর চেষ্ঠা করছে।  তিনি জানান, ভোর ৬টায় বাথরুমে যাওয়ার পথে কালো জাত (কালো কেউটে) সাপে কাটে। বিষক্রিয়ায় তাৎনিক নুরন্নাহার অজ্ঞান হয়ে পড়ে। স্থানীয় ওঝা শরীর থেকে বিষ নামানোর চেষ্ঠা করে। কিন্তু তারা নুরুন্নাহারকে সুস্থ করতে ব্যর্থ হয়। পরে তাকে বরিশাল শেরই-বাংলা মেডিকেল কলেজ হাসপাতালে নিয়ে যায়। সেখানে কর্তব্যরত চিকিৎসকরা মৃত বলে ঘোষনা করে। পরে তাকে বাড়ীতে এনে ওঝা দিয়ে চিকিৎসা করা হচ্ছে।  গৃহবধুর ননদের স্বামী সজল মোলা জানান, ওঝারা জানিয়েছে সাপে কাটলে রোগীর শ্বাস-প্রশ্বাস না থাকলেও তিনদিন শরীরে প্রান থাকে। এই সময়ের মধ্যে শরীর থেকে বিষ বের করতে পারলে রোগীকে বাচানো যায়। সেজন্য পরিবারের সদস্যরা যেখানে ওঝার সন্ধান পাচ্ছে তাদের কাছে ছুটে যাচ্ছে। এ কারনে রোগীকে দাফন করা হচ্ছে না।  এ বিষয়ে নগরীর আম্বিয়া মেমোরিয়াল হাসপাতালের চিফ মেডিকেল অফিসার ডাঃ নজরুল ইসলাম জানান, শ্বাস-প্রশ্বাস বন্ধের সবোর্চ্চ তিন মিনিটের বেশি প্রান থাকে